ডাব্লিউডাব্লিউই হল অব ফেম (২০২১)
২০২১ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের দ্বাবিংশ শ্রেণিকে অন্তর্ভুক্ত করেছে। এই অনুষ্ঠানটি ২০২১ সালের ১লা এপ্রিল তারিখে রেসলম্যানিয়া ৩৭ আয়োজনের পূর্ববর্তী রাতে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে অনুষ্ঠিত হয়েছে। জেরি লোলার, কোরি গ্রেভস এবং কেয়লা ব্র্যাক্সটন এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল কেইন। এছাড়াও মোলি হোলি, এরিক বিশফ, দ্য গ্রেট খালি, রব ভ্যান ড্যাম এবং ওজি অসবোর্নের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।